Iubito
Eram un băiat simplu
Toată lumea îmi spunea
Ce trebuie să fac, cum trebuie să fiu
N-au înțeles niciodată ce fel de om sunt
Gândesc de unul singur
- Am planuri mari, păzea - Păzea
N-am nicio opreliște
Mă avânt spre culmi
Nu încetinesc deloc Și nu mă opresc niciodată
Vei vedea pe drum mulți oameni căzând
Iubito, uite-i cum cad
Iubito
Mă îndrept spre culmi, păzea
Păzea
DOMNUL McMAHON
EPISODUL DOI: REACȚII
Fiecare e pe cont propriu acolo!
Hulkster îl căsăpește pe Honky Tonk Man!
Priviți-l!
Wrestlingul profesionist a fost popular, dar acum a apărut
din arene de mâna a doua pentru a atrage o nouă generație de fani.
Anii 1984 și 1985 au fost cruciali în wrestling.
Lucrurile se schimbau rapid.
WrestleMania 1 a avut un mare succes.
Vince era înaintea tuturor în materie de promovare,
avea un produs mai modern și avea vedete mai mari.
Distracția asta disprețuită e acum la modă,
iar NBC va începe o emisiune TV, combinând rock, comedie și wrestling.
Saturday Night's Main Event era la NBC când Saturday Night Live lua o pauză
și a avut un impact mare asupra percepției afacerii.
Era foarte important să fii pe rețeaua de canale TV.
Iubirea mea, viața mea, wrestlingul este la televizor.
Ia te uită!
Dumnezeule!
Doamne! A fost o nebunie.
Da!
Hogan șterge cu el pe jos!
Când te uiți la momente-cheie în industria noastră,
Saturday Night's Main Event a fost o lovitură uriașă.
WrestleMania are un succes uriaș
și încep să facă mai multe emisiuni TV, mai multe spectacole.
În fiecare seară erau undeva în țară.
Dar făceau toate astea pe spinarea luptătorilor
care munceau dublu ca să crească afacerea.
Luptam zilnic. Nu știu dacă lumea știe asta.
Nu aveam timp liber.
Șapte zile pe săptămână, 52 de săptămâni pe an.
Era istovitor.
- Nu, doar nu va... - Peste frânghii!
Aș vrea să fi avut câteva zile libere pe an.
Ar fi putut să gestioneze mai bine programul,
mai ales în anii '80, când a fost un dezastru.
Programul de acum nu e așa de rău.
Au contracte garantate,
așa că nu mai sunt sub presiune când se accidentează.
În anii '80, dacă erai accidentat și nu luptai, nu erai plătit.
Din acest motiv, luptai accidentat tot timpul,
iar rănile se tot agravau și luai calmante.
Era brutal.
Dar pe atunci trebuia să obții cât mai mulți bani
și așa reușeau s-o facă.
Luptătorii erau adesea exploatați.
Luptătorii nu aveau sindicat.
Nu aveau asigurare medicală.
Era nevoie de un sindicat în wrestling.
Asta voia să facă Jesse Ventura.
Jesse „The Body” Ventura!
Chiar înainte de WrestleMania 2,
Jesse voia să facă un sindicat și să-l submineze pe Vince.
Am venit aici să fiu sigur că Vince McMahon spune adevărul.
Eram alături de echipa lui Vince
și i-am spus: „Jesse ne face probleme.
Vrea să facă un sindicat
și te poți trezi că-ți pleacă luptătorii la Madison Square Garden.
Am vrut doar să te anunț.”
Hulk Hogan l-a trădat pe Jesse și i-a turnat pe cei cu sindicatul.
Hulk Hogan l-a fraierit.
Hogan l-a turnat.
A fost o înșelăciune, a fost ceva superficial,
ceva de genul: „Să ținem aproape.”
Sincer, nimeni din vestiar nu voia să meargă cu Jesse.
Vince a vorbit cu fiecare luptător în parte.
Le-a zis că știe de întrunire,
iar cine participă nu va mai lucra a doua zi.
N-a participat nimeni.
Se știa că nu vor merge până la capăt, că nu vor fi uniți.
Luptătorii au zis asta.
„Dacă vrem să boicotăm WrestleMania, jumătate dintre băieți ne subminează.”
Sindicalizarea n-a avut loc.
Acum are și mai puține șanse decât înainte de WrestleMania 2.
WrestleMania 2.
La ce a ajuns lumea.
WrestleMania 1 a avut un mare succes.
Cum îl depășești?
Știu.
Vom avea un eveniment din New York, unul din Chicago
și unul din Los Angeles.
Trei spectacole într-o zi?
Bine. Impresionant.
WrestleMania 2 și cele trei orașe au fost un dezastru.
Să trimiți un semnal din trei orașe diferite?
Simțeam că nu deținem controlul. Vince nu putea fi în cele trei locuri.
Poftim? Avem probleme tehnice.
Țin minte că Vince a zis: „Nu vom mai face asta niciodată!” Știi?
WrestleMania 2 a avut succes, adică a făcut bani
și nu a fost o catastrofă.
Dar deși a avut un succes comercial,
nu a fost un spectacol la nivelul lui WrestleMania 1.
La WrestleMania 3 mi-am zis:
„Ce voi face?”
Știam că era un stadion foarte mare în Pontiac, Michigan.
Are circa 93.000 de locuri.
Mă întrebam: „Chiar poți face asta?”
Cu vedeta potrivită, da.
Cu Andre Uriașul.
Andre Uriașul, doamnelor și domnilor, e singurul superstar neînvins
în wrestlingul profesionist.
Hogan contra Andre.
Încă o lovitură cu capul și Hogan are probleme.
Deși se mai întâlniseră de multe ori,
vindeam biletele de parcă nu s-ar fi întâlnit.
Dar a trebuit să-l conving pe Andre să se întoarcă.
Pe atunci, starea de sănătate a lui Andre era afectată.
Avea nevoie de o operație, din câte țin minte.
Andre turna un film în Regatul Unit...
Ai fost ars cu acid?
...și voia să se retragă.
„Am făcut cât am putut în domeniu. Sufăr. Nu mă pot mișca. Mă doare.”
M-am dus la el și i-am zis: „Uite ce vreau să fac.
Vreau să faci operația pe care o refuzi,
vreau să te întorci
și să atragi cel mai mare public din toate timpurile.”
„Câte locuri, șefule?” „93.000.”
Râde.
„Andre, vorbesc serios.
Tu contra lui Hogan și te vom prezenta pe post de heel.”
Nu mai fusese heel, un personaj negativ.
Mereu fusese babyface.
S-a gândit și a zis: „Bine. Voi face operația.”
Am venit aici dintr-un motiv:
să te provoc la un meci de campionat mondial în WrestleMania.
Te vei lupta cu el sau nu în WrestleMania 3?
Da sau nu?
Da!
A fost o promovare uriașă.
Toată lumea vuiește.
Campionul la categoria grea, Hulk Hogan, își va apăra coroana
împotriva rivalului Andre Uriașul.
Tentația e uriașă, iar WrestleMania 3 va atrage cel mai numeros public
care a asistat vreodată la un eveniment de sală
în istoria lumii.
Am vândut 93.000 de bilete.
Vin fani din Franța, Germania, Africa, America de Sud,
din Orient, din toată lumea.
Doamnelor și domnilor, bun-venit la magnificul Silverdome...
și bun-venit la WrestleMania 3!
Iar acum, regina muzicii soul,
doamna Aretha Franklin!
Ia te uită, Jesse, e ireal.
Se va scrie istorie în această zi, la Pontiac Silverdome.
Little Beaver l-a lovit pe Bundy în burtă.
- Rowdy Roddy vine cu somniferul! - Una cu bastonul!
- O bombă! - L-a nimerit!
Și-a rupt chitara!
Și Alice Cooper e în arenă.
El ține pitonii!
Steagul e prins la capătul scândurii.
Au fost multe atracții mari în cadrul acestui eveniment,
dar Hogan și Andre au atras mulțimea.
Mai devreme sau mai târziu va trebui să înfrunți adevărul!
Iar tu, Andre Uriașul, e timpul să înfrunți adevărul, frate!
Hulk Hogan n-a întâlnit pe cineva mai mare, mai puternic decât el
și cu o voință lăuntrică mai mare decât a lui Andre Uriașul.
Andre nu i-a spus lui Hogan dacă îl va lăsa să câștige meciul.
Hulk tot venea la mine: „Ai vorbit cu Andre?”
Am spus că da. „Ce a zis?”
I-am spus că nu va fi o problemă.
Nu-l puteai forța să facă nimic. Haide! E un uriaș.
Am stat în vestiar cu Andre.
I-am zis: „Șefule, știi ce vom face acolo? „Nu-ți face griji.”
L-am întrebat pe Vince ce se va întâmpla.
„Ce fac? Câștig sau pierd?”
A zis: „Andre va face ce trebuie. Nicio grijă.” Ce e asta?
Acesta e evenimentul principal al serii.
Are 235 de kilograme...
Andre Uriașul!
Iar acum, adversarul lui, Hulk Hogan!
Când am intrat în Silverdome, nu-mi venea să cred cât de plin era.
Mi-am zis: „Va fi cel mai ușor lucru pe care l-am făcut
sau va fi un dezastru total. Nu există cale de mijloc.”
E cel mai mare meci din istoria wrestlingului profesionist.
Forța brută întâlnește obiectul de neclintit.
Priviți ce mare e acest uriaș!
Sus!
Aveam un uriaș și un individ cu multă carismă,
care era aproape un supererou.
Cei doi se ciocneau. A fost grozav.
În timpul meciului mi-am dat seama ce probleme grave avea la spate.
I-am spus în ring să stea aproape de corzi.
Știam că nu se poate ridica singur.
Dar în timpul meciului a venit din senin și „Bum!”
Am zis „Ce?” și atunci m-a atacat.
După ce l-am trântit, am sărit cu piciorul.
Nu știam dacă va scăpa din priză.
Nu știam dacă pierd sau câștig meciul.
Până când?
Până când Andre a renunțat.
S-a terminat!
Incredibil! N-am crezut că se poate, Gorilla Monsoon.
Acel moment a fost foarte special.
Campionul WWE la categoria grea, Hulk Hogan!
Ascultați câtă emoție!
A fost cea mai mare vedetă pe care am avut-o.
Sunt foarte mândru de asta.
WrestleMania 3 e o parte esențială a WWE, a mitului Vince McMahon
și a wrestlingului.
Andre Uriașul i-a predat ștafeta lui Hogan.
De fapt, Hogan era deja o vedetă mai mare decât Andre.
Hulk Hogan electrizează mulțimea!
„Andre nu pierduse.”
E prima oară în 15 ani când Andre Uriașul a fost înfrânt.
Andre a pierdut.
- Andre e eliminat! - Nu-mi vine să cred!
„Andre nu mai fusese trântit.” Fusese trântit de 25 de ori.
Ia te uită!
Au tot zis „93.000”, iar acum și ei cred.
93.000 de oameni.
93.173 de oameni.
Am deținut recordul de 93.000 de oameni în clădirea aceea.
Da, de fapt au fost 78.000 în clădire.
CÂȚI AU FOST ÎN CLĂDIRE?
Nu știu de ce e una dintre cele mai mari controverse din wrestling.
Cred că adevărul e undeva la mijloc
și nu cred că are vreo importanță.
Nimic din ce spune cineva din wrestling nu trebuie privit ca fapt real.
Dar indiferent de cifra spectatorilor,
WrestleMania 3 a avut un succes enorm.
Se scrie istorie aici, la Silverdome, Pontiac, Michigan,
iar tipul ăsta a făcut istorie în toată lumea.
O victorie pentru Hogan la acea vreme l-ar face mai mare
ca artist, sportiv și reprezentant al mărcii noastre,
dar și marca se ridică la același nivel.
WrestleMania 3 a schimbat afacerea și m-a lansat în zona supervedetelor.
E cel mai renumit și de succes luptător profesionist din lume.
Numai numele lui poate genera milioane de dolari.
Când luptă în arene acoperite,
atrage mulțimi mai mari decât Rolling Stones și Papa.
Când Hulkamania a ajuns la apogeu, era cel mai popular om din lume.
Dacă îl puneai pe afiș, se vindeau toate biletele. Și gata.
Era un personaj de renume național.
Nici nu trebuia să te uiți cu regularitate la wrestling.
Hulk Hogan ajunsese la publicul general.
Pe atunci se vorbea doar despre Hulk Hogan,
deci îmi amintesc că aveam niște resentimente când eram copil
pentru că tata nu a primit meritul pentru că a făcut toate astea.
Fiecare cuvânt spus de Hogan era al lui Vince.
Mai bine te abții.
Ai grijă să te abții de la orice!
Hogan și Vince erau ca unul. Vince venea cu ideea, Hogan o aplica.
Totul venea de la Vince.
Când îmi spunea ceva, ziceam: „Nu știu”, dar o făceam oricum
pentru că el transforma totul în aur.
Cu vedetele de wrestling
e ca și cum ai avea un meci acasă la tine.
Aveam un grup uriaș de fani din clasa de mijloc
și ne-am propus să-i reunim și să-i monetizăm.
Poți începe cu un set de antrenament Hulkamania.
1-900-454-HULK.
Una dintre marile povești de succes a fost scrisă de WWE,
cu produse de marketing de 200 de milioane doar anul trecut.
Sunt Vince McMahon...
Omul cu magia e cel cu microfonul, Vince McMahon Jr.
Vince nu s-a oprit. Nu s-a plâns de programul de lucru.
Era obsedat de muncă.
În timp ce Hogan făcea spectacol și aducea bani,
Vince punea totul la cale.
Pe atunci, datorită succesului avut, Hogan voia să ajungă la Hollywood.
Am zis: „Fir-ar! Îl pierd pe Hogan în fața Hollywoodului.”
I-am zis: „Terry, dacă vrei să faci un film, îl fac eu cu tine.”
Nu știam nimic despre filme.
Eu și Terry am decis că o să scriem un film.
Eu și Vince am petrecut două zile și jumătate în hotel,
scriind tot scenariul.
Nu știam ce naiba facem. Ne distram.
Filmul! Hulkster așa cum nu l-ai mai văzut!
No Holds Barred!
Nu e cel mai prost film.
Dar nici nu a fost grozav.
Ce miroase așa?
Caca.
Era nenatural.
Caca?
M-am gândit că voi face un film și toți vor dori să-l vadă.
N-a fost chiar așa.
Nu l-a împiedicat pe Hogan să meargă la Hollywood,
dar l-a întârziat o vreme.
Când ai văzut că Hulkamania începe să dispară?
Mă uit în urmă la WrestleMania 6.
Hulkster își riscă titlul împotriva lui Ultimate Warrior...
În acel moment, Hogan nu mai era chiar atât de popular.
Vrei să trăiești veșnic?
Nu poți fi în vârf zilnic, în fiecare an.
Probabil era timpul ca Hogan să stea pe bancă o vreme.
Hulk îmbătrânește și ai nevoie de ceva nou.
Ultimate Warrior!
Iar Warrior avea o bază mare de popularitate.
Ascultă ovațiile, Jess, pentru Ultimate Warrior!
El era mai bine construit decât mine, culorile lui erau mai vii decât ale mele.
Problema era că nu era îndrăgostit de afacerea asta.
În spatele acelei străluciri nu era mare lucru.
Am făcut la fel ca Andre. I-am predat ștacheta.
E imun la mișcările astea!
Incredibil! Hogan n-a pus pe nimeni să facă asta!
Ai grijă! Marea victorie!
Doi! Gata! L-a terminat!
Warrior a devenit campion și cu priză mare la public.
La fel de popular ca Hulk? Nu.
Odată cu trecerea timpului, Warrior nu era cum speram să fie
și nu era o persoană populară în culise,
așa că ne-am spus: „Trebuie să apelăm iar la Hulk.”
Aveam o poveste în care Sergeant Slaughter,
care era preferatul fanilor...
era sergent de instrucție în armată și un american grozav,
așa că, un babyface, un tip bun în limbajul nostru,
se transformă într-un tip rău.
Și, ca orice organizație bună, mereu te întrebi:
„Ce pot lua din realitate? Ce se întâmplă în lume
și cum putem prezenta asta altfel?”
Era atunci o tensiune mare între Irak și SUA.
Militarii și civilii sunt tensionați.
Bine. Putem profita de asta.
Atenție!
Invitatul meu, doamnelor și domnilor,
e fostul militar al Statelor Unite, Sergeant Slaughter!
Acum, sergent „DD”. Demis Dezonorabil.
Sergentul Slaughter a fost recrutat în cultura irakiană, ca să zic așa,
iar acum voia să reprezinte Irakul.
Voi lua steagul
curajoasei țări irakiene
și-l voi ridica sus în aer!
Aveam o poveste importantă cu Hogan contra lui Sergeant Slaughter,
Statele Unite contra Irakului, și a funcționat.
A mers foarte bine.
Și apoi, dintr-odată, din perspectiva realității...
Irakul invadează Kuweitul. Începe Furtuna în Deșert.
În acest moment,
au loc atacurile aeriene împotriva țintelor militare din Irak.
Să-l ai pe sergent ca simpatizant irakian
era prea devreme, prea nou și prea actual.
Lumea spunea: „Stai puțin. Am o rudă acolo,
o nepoată sau așa ceva, care luptă pentru țară.”
Publicul nu voia să vadă așa ceva.
Am ajuns ca Sergeant Slaughter să primească amenințări cu moartea,
voiau să-i omoare soția și copiii,
deci povestea lui din wrestling mergea grozav.
Dar mă gândeam că e riscant.
Americanii ar putea muri în război, așa că am schimbat puțin povestea,
dar am continuat meciul.
Din nou, cea mai mare audiență în istoria televiziunii cu plată.
Nu! Să fim serioși!
Încă nu s-a terminat!
Hulkster îl face bucăți!
N-o să faci asta cu Statele Unite ale Americii!
S-a terminat!
L-a terminat!
Până la urmă, americanul a câștigat.
A făcut-o pentru WWE
și pentru Statele Unite ale Americii!
Wrestlingul din anii '80 mi-a plăcut mult.
M-a amuzat foarte tare.
Dar a luat o întorsătură mai neplăcută
și, la un moment dat, a încetat să mai fie ceva în care să mă implic.
COSTAS ANULEAZĂ WRESTLEMANIA
Înveți din toate
și, cum nu ai control asupra evenimentelor lumii,
trebuie să ai mare grijă când te asociezi cu evenimentele din lumea reală.
Se poate întâmpla orice. Nu te băga în asta.
Ne-am întors iar la Hulk și n-am văzut: „Slavă lui Dumnezeu că Hulk s-a întors!”
Publicul era sătul de Hulk,
cel puțin de rolul lui de american, de erou.
S-au săturat de el.
Pe lângă asta,
au început să apară zvonuri despre procesul dr. Zahorian
și despre celelalte chestii.
În Harrisburg, Pennsylvania,
un doctor va fi dat în judecată, acuzat de prescrierea de steroizi
unor luptători profesioniști.
Dr. George Zahorian a fost acuzat de un mare juriu federal
în 15 capete de acuzare pentru distribuire de steroizi.
Iată-l pe dr. George Zahorian. Mulțumim că ați venit...
Dr. George Zahorian a fost numit de Comisia Sportivă a statului
ca fiind doctorul WWE.
N-am avut nicio legătură cu numirea lui.
Rolul lui era să se asigure că regulamentul comisiei e respectat.
Era în vestiarele noastre
și a început să vândă steroizi sportivilor noștri.
Pe atunci, steroizii făceau parte din cultură
deoarece toate vedetele din acea perioadă aveau corpuri perfecte.
Acesta era etalonul.
Așa cum unii merg la Starbucks înainte de serviciu,
alții luau steroizi căci erau luptători, actori,
jucători de baseball, de hochei sau fotbaliști.
DEMASCAT!
Era o epocă în care consumul de steroizi în sport o luase razna.
În wrestling, dacă te uitai la luptători,
au trecut de la un tip robust care putea fi prezentat
ca venind de la ferma bunicului său din Iowa,
unde și-a făcut mușchii ridicând baloți de fân,
la indivizi care erau ca niște cyborgi.
WWE duhnea a steroizi.
E evident.
Ia uite ce lucrat e!
Venea dr. George Zahorian și avea steroizi, calmante,
somnifere și alte lucruri
pe care le prescria și le vindea sportivului.
Îți verifica tensiunea, pulsul și toate cele.
Ziceai: „Mai am nevoie de câte ceva”,
apoi negociai pentru steroizi și pastile.
Nu era ilegal să cumperi steroizi de la un medic.
Am cumpărat de la el.
Dar era ilegal să le prescrii doar ca să le vinzi.
La început, steroizii erau legali.
Dar când au devenit ilegali, atunci a apărut problema.
După războiul împotriva drogurilor...
Spune „nu”.
...legile au început să se schimbe și, la un moment dat,
steroizii au fost socotiți substanțe de clasa a treia.
DEA APLICĂ LEGEA
Aveai senzația că medicii nu-i prescriau
în scopul pentru care erau destinați.
George Zahorian a fost arestat de guvernul federal.
Guvernul l-a trimis la închisoare.
E greu de crezut ce s-a petrecut azi.
Tot scandalul mediatic din spatele procesului
a venit într-un moment foarte prost pentru Vince.
Tocmai înființaserăm WBF, Federația Mondială de Culturism.
Iată Federația Mondială de Culturism!
Mereu mi-au plăcut culturismul și fizicul,
așa că m-am gândit să-i fac pe culturiști să execute diverse programe
și să le dea valoare de divertisment.
S-a dovedit că nu era momentul potrivit
deoarece culturiștii nu fac decât să ia steroizi.
Era ușor de ghicit că n-o să meargă.
Am decis să renunț la asta.
Pe atunci erau multe reacții
și simțeam că sunt lovit din toate părțile.
Mulți consideră wrestlingul inofensiv, iar pe Hulk Hogan, Regele ringului.
Dar a avut succesul lui și o latură sinistră?
Dr. Zahorian a declarat că l-a tratat pe Hulk Hogan
pentru abuz de steroizi.
După procesul lui Zahorian, Vince a fost constrâns de presă
să înceapă testele.
Când vezi acest simbol...
poți fi sigur că e un divertisment sportiv fără droguri
de care tu și întreaga familie puteți fi mândri.
Am ținut o conferință de presă și am spus: „Eu am luat steroizi.
Nu mai iau.
Vom stabili protocoale și proceduri ca să nu ia nici sportivii noștri.”
WWE va respecta standardele
pentru sport și divertisment fără droguri.
În aceeași zi, Hulk Hogan a fost la The Arsenio Hall Show.
Numele tău a apărut recent, când un doctor a intrat în belele.
- Ai auzit despre asta? - Da, am auzit.
Am vorbit cu Vince despre Arsenio Hall.
I s-a părut o idee proastă.
I-am sugerat să fie sincer.
Nu a fost așa.
Nu fac abuz de steroizi și nu folosesc steroizi.
Îmi ziceam: „Pentru Dumnezeu, spune adevărul! E mult mai ușor.”
La The Arsenio Hall Show, Hulk Hogan a zis că a luat steroizi doar de trei ori.
A mințit cu tupeu.
L-am injectat personal.
I-am injectat steroizi de multe ori.
M-am distrus singur.
Una din cele mai proaste decizii a fost să nu-l ascult pe Vince.
Când faci așa ceva și nu spui adevărul,
e ca o ușă deschisă ca oamenii să te atace
și, din păcate, am devenit ținte.
N-am fost însărcinat să mă ocup de wrestling,
dar wrestlingul profesionist era atât de bine cotat,
încât era greu de ignorat și am început să-l menționez în articole.
Era un editorialist, Phil Mushnick, de la The New York Post.
Nu pot spune nimic frumos despre el.
Părea să se răzbune pe companie și mai ales pe Vince.
Phil Mushnick căuta tot ce putea.
Nu știu de ce are ceva cu compania noastră,
cu divertismentul nostru.
Cu mine. Nu știu de ce.
Pentru că e un nemernic.
Vince conducea wrestlingul.
Adevărații reporteri ziceau:
„E wrestling. Nu ne pierdem timpul cu asta.”
Phil Mushnick a fost singurul care scria despre asta
și l-a atacat mult pe Vince. Mai mult decât aș face-o eu.
VINCE POATE FI NESINCER
Pe atunci, nimeni nu văzuse ceva critic despre wrestlingul profesionist
în presa principală.
Când am scris asta prima dată, căsuța mea poștală s-a umplut de mesaje.
Toate erau la fel.
„Și nu știi mai nimic.
Nu știi cât de rău e în ring și în vestiare.”
Am răspuns la câteva telefoane și a fost uluitor.
Wrestlingul devine tot mai popular,
iar oamenii vor să afle ce se petrece în culise.
E cam șocant să deschizi cortina lumii wrestlingului.
Sunt povești pline de depravare, sex, violență, droguri...
În ziua de azi, am fi fost priviți
drept cei mai răi oameni din lume.
Am abuzat mult femeile.
Toți am făcut asta. Erau niște jucării pentru noi.
Nu trebuie să cercetezi mult ca să înțelegi
că a fi femeie în lumea wrestlingului în acest moment al istoriei
nu era tocmai cel mai potrivit.
Am auzit lucruri oribile despre femei în wrestling. Oribile.
Îl avem alături pe „Superfly” Jimmy Snuka.
De exemplu, chestia cu Jimmy Snuka.
Când a murit fata aia.
În 1983, Jimmy Snuka,
cel mai popular luptător de atunci...
Ceva s-a petrecut în hotelul din Allentown.
Iubita lui s-a lovit la cap și a murit.
Medicul legist care ancheta cazul a considerat că e crimă,
dar nu s-au făcut acuzații atunci.
„Superfly” Jimmy Snuka.
Să fi fost Vince implicat în asta?
Cred că Vince a pus umărul la mușamalizare.
Nu știu cum anume.
La naiba, frate! O să fie beton!
Beton, frate!
Nu mă îndoiesc.
În acel moment, fanii nu cunoșteau aceste povești sumbre din wrestling.
Phil Mushnick a fost printre primii care a adus totul la suprafață.
„E CONSIDERAT TEATRU DE COPII... NU E ADEVĂRAT.”
Phil Mushnick era vigilent împotriva lui Vince.
Mi-a spus o dată:
„Am o poveste. Când o voi scrie, vor închide ușile.”
O luptă aprigă are loc în wrestling cu noi acuzații de hărțuire sexuală
din partea unor oficiali.
Scandalul ăsta tot mai mare poate distruge wrestlingul.
Se întâmplau multe pe atunci
și o acuzație era că cineva de la noi se dădea la cineva din echipa de ring.
SCANDAL SEXUAL
Scandalul băiatului de ring a început cu un tip numit Mel Phillips,
care era ceea ce se numea șeful de ring.
Aducea cu el băieți de ring.
În prea multe cazuri,
acești băieți erau minori și erau abuzați sexual.
Fostul băiat de ring Tom Cole
spune că șefii WWE au hărțuit și abuzat sexual băieți de ring,
adolescenți angajați să monteze și să demonteze ringurile.
Mel Phillips era un pedofil care profita de băieții tineri,
iar dacă acești băieți nu se conformau cererilor lui de favoruri sexuale,
nu-i angaja.
Apoi am aflat că sunt și alții implicați.
Terry Garvin, un director din Connecticut,
și Pat Patterson, unul dintre directorii lui McMahon.
Sunt Vince McMahon, alături de marele Pat Patterson...
Într-o afacere foarte homofobă,
Pat era homosexual declarat.
Dar Pat a prosperat și a devenit un tip de top peste tot.
Am fost apucat de multe ori de testicule, de fese...
de Pat Patterson de la World Wrestling Entertainment,
iar Terry Garvin mi-a făcut avansuri,
mi-a oferit cocaină și alte droguri ca să fac sex cu el.
Când am refuzat, am fost concediat la 16 ani.
Cred că Vince e vinovat de complicitate în scandal.
În cel mai bun caz, e vinovat de neglijență.
Phil Mushnick voia să construiască un caz despre cât de putredă era compania.
Nu-i păsa cum o face.
Nu-i păsa dacă îi rănea pe cei implicați de o parte sau alta.
Voia doar să scrie un articol desfrânat despre WWE.
Era o rețea de pedofilie.
Trei dintre ei erau implicați.
Niște copii adevărați erau abuzați sexual sub răspunderea lui McMahon.
Cred că s-au închis ochii la unele lucruri, dar nu cred că cineva...
putea dovedi ceva. Cum o dovedești?
În cele din urmă, Vince s-a înțeles cu Tom Cole.
ANGAJATUL WWE RENUNȚĂ LA CAZ
Mel Phillips și Terry Garvin au fost concediați și n-au mai lucrat acolo.
Pat Patterson a demisionat,
dar în acea perioadă am tot vorbit cu Vince.
Zicea: „Unul din trei era nevinovat.”
Zic: „Cine?” El zice: „Pat Patterson.”
Zic: „De ce a plecat dacă e nevinovat?”
Zice: „Nu înțelegi afacerea asta.
E o vânătoare de vrăjitoare gay și a trebuit să plece.”
Majoritatea oamenilor din wrestling
credeau că Patterson nu s-a purtat neprofesionist,
iar după câteva luni, acesta s-a întors.
În ceea ce privește acuzațiile aduse lui Pat,
nimic nu a fost dovedit, iar eu nu le cred.
- Te rog, nu mă filma. - Face filme de amatori, Patrick.
Nimic nu pare adevărat. Ceilalți?
Fără comentarii.
Toți știam că Pat făcea asta.
Nu-mi plăcea de Pat fiindcă mă prindea de puță în vestiar.
- Ce făcea? - Mă prindea de puță.
Da.
Ați făcut reclamație?
Cui? El era impresarul.
E numărul doi în birou. Cui?
Lui Vince.
Nu te pricepi la wrestling, nu?
N-ai la cine să mergi, fiule.
Ori accepți, ori te duci acasă. Cui o să te plângi?
- Lui Vince. - Pentru ce? Să fiu concediat?
Avea mai multă nevoie de Pat.
Pat era expert în wrestlingul profesionist,
era mâna dreaptă a lui Vince în materie de impresariat
și era foarte valoros în companie.
Vince l-a protejat pe Pat?
N-aș spune că l-a protejat.
Aș spune că a protejat afacerea.
Acuzațiile sunt absolut absurde.
McMahon insistă că e doar o conspirație pentru a-i distruge afacerea.
Se pare că se unesc împotriva noastră, toți deodată.
Se pare că acuzațiile n-au produs pagube.
Nu, wrestlingul a mai supraviețuit scandalurilor
și n-avem de ce să nu credem că și ăsta va fi acoperit
de fanii cărora nu le pasă.
Reacția a fost slabă din partea presei legitime.
Doar emisiunile de scandal păreau preocupate,
cum era emisiunea lui Phil Donahue.
Sunteți acuzat, dle McMahon, că în organizația dv. ați închis ochii
în timpul activităților de hărțuire sexuală.
Sunt dintre cei care preferă confruntarea.
Dacă e o situație ca cea cu Donahue,
pot să înfrunt pe cineva, mai ales când minte.
Ai făcut o treabă oribilă. Pentru asta ai fost concediată.
Donahue i-a dat ocazia să se apere. Nu cred că a decurs așa cum a vrut.
Hărțuirea sexuală a luat-o razna...
Unde ai fost în anii ăștia?
Tatăl lui m-a exclus.
Nu m-am culcat cu el, apoi m-a concediat.
Nu știu dacă a fost așa.
Fie că a fost o decizie bună sau proastă atunci sau acum,
am făcut-o.
Stăteam chiar lângă Vince. Nu se simțea în largul lui.
Mi-a șoptit: „E cea mai lungă oră din viața mea.”
Nu e adevărat.
- Îi minți pe copii! - Ești terminat.
Nu cred.
Da. Păi...
Acesta a fost un moment din viața sa în care totul se prăbușea deodată.
Era frustrat de ceea ce nu putea controla.
Doamne! Erau atâtea scandaluri: cine ieșea cu cine, cine se culca cu cine.
Îți amintești vreunul?
Păi, știi...
Știi ceva? Vreau să fiu foarte precaut în acest sens.
Nu știu ce vor să se afle sau nu.
Știu că a fost o fată care cred că era arbitru
și care susținea că Vince a agresat-o sexual.
Pentru prima dată, o femeie arbitru.
Mi-o amintesc pe Rita Marie pentru că era o singură femeie care era arbitru,
adică ea.
Vince a căutat s-o promoveze ca arbitra blondă și sexy,
ca personaj din telenovela lui.
Rita Marie, doamnelor și domnilor, prima femeie-arbitru din WWE.
Să sperăm că o vom mai vedea în curând.
Când ești acuzat de una, de alta
și e un potop de acuzații la adresa ta,
una dintre ele a fost un presupus viol care nu a avut loc.
RITA PRETINDE CĂ A FĂCUT SEX FORȚAT CU PREȘEDINTELE WWE.
Am fost forțată să fac sex oral cu Vince McMahon.
Când nu i-am îndeplinit dorințele,
s-a enervat tare.
A început să-mi smulgă blugii.
M-a tras pe el și mi-a spus din nou
că, dacă vreau jumătate de milion pe an, trebuie să-l satisfac.
Dacă nu-l satisfăceam, eram exclusă.
Îmi era frică.
Încheietura era vânătă.
Nu s-a oprit.
Odată ce ești acuzat de viol, ești violator,
dar a fost un act consimțit și, de fapt, dacă ar fi fost un viol,
termenul de prescripție trecuse.
Oamenii dezgroapă astfel de porcării și caută să te prindă cu ceva.
Vince a dat-o în judecată și l-a dat în judecată pe Geraldo Rivera,
dar publicul a considerat că totul e scârbos.
Nu le-a acordat atenție.
Doamne, sper să mă asculte cineva.
Credeau că e invenția unei femei despre un bogat.
Rita, ce vrei să obții acum? Ce vrei?
Voiai doar să vii la Geraldo?
Au fost foarte negativi cu ea.
Nu a prins la publicul la care ar fi trebuit să prindă.
Era cel mai mare tip din televiziunea prin cablu. Nimeni nu voia să cerceteze.
N-au vrut să caute. N-au vrut să afle.
Majoritatea ziarelor evitau scandalul
pentru că e wrestling, nu merită atenție, dar Phil nu a fost descurajat de Vince.
A continuat.
Și cred că titlurile negative și atenția
au dus la acuzare, au dus la proces.
A fost pus sub acuzare cel mai puternic om
din wrestlingul profesionist. Nu un luptător,
ci e cel care conduce WWE.
Acuzația: distribuire ilegală de steroizi.
Știi ce a declanșat investigarea ta?
Cred că Phil Mushnick a declanșat totul,
dar nu știu dacă avea legături cu guvernul federal.
Dar de acolo părea să fi început.
Am fost informator FBI. Recunosc. Știi de ce?
FBI-ul citea ce scriam și apoi acționa.
Nu existau rechizitorii în cazul băiatului de ring sau al Ritei Chatterton.
Dar au fost pentru steroizi.
În rechizitoriu scrie că a conspirat pentru fraudarea guvernului
prin posesia și distribuirea de steroizi prin dr. Zahorian.
- Bună ziua! - Dle McMahon.
N-a fost o dimineață bună pentru McMahon, proprietarul WWE.
În această zi, a fost la tribunalul federal pledând nevinovat
la acuzațiile că și-a umflat sportivii cu steroizi.
Procurorii spun că McMahon, care recunoaște că a consumat steroizi,
e un vânzător de droguri.
Însă avocații lui McMahon
spun că mogulul e victima unei vânători de vrăjitoare.
Uneori viața nu e dreaptă
și, din păcate, pentru mine, cred că asta e una dintre acele situații.
Guvernul și Ministerul Justiției
pot fi cei mai mari abuzatori.
Au resurse nelimitate.
Omul de rând nu-și permite să lupte cu guvernul. Nu poate.
De asta mulți caută o înțelegere.
Voiau să fac și eu o înțelegere.
Urma să pledeze vinovat pentru ceva,
plătea o amendă și totul dispărea.
N-am făcut-o. Nu eram vinovat.
Am zis: „Du-te dracului!”
Dacă va fi condamnat, McMahon riscă 11 ani de închisoare
și 500.000 de dolari pentru fiecare acuzație.
Înainte de proces, Vince s-a operat la gât.
A intrat la proces cu un guler cervical.
Impresia mea e că nu a fost o operație necesară în acel moment.
Mulți credeau că port gulerul
ca să atrag simpatia juraților.
Nu era cazul.
E imposibil să nu crezi că au născocit vreo poveste.
În wrestling, personajele negative poartă acele gulere
deoarece mulțimea le huiduia când erau excesiv de dramatice.
Nu e de fațadă. Nu mă simt bine.
La Vince, totul e spectacol,
chiar și în toiul unui proces foarte serios.
Miza era foarte mare.
Erau vremuri tensionate.
Dacă era dovedit vinovat
era o problemă pentru noi și nu ar mai fi avut spațiu de emisie.
În acest timp erau multe turbulențe
și în loc să fiu aplaudat mereu,
auzeam și huiduieli.
În loc de „Îl iubim pe Hulk Hogan”,
erau afișe pe care scria: „Te-ai injectat azi?”
Aveam senzația că nu mai controlez mulțimea.
I-am spus lui Vince că trebuie să plec.
Nu a fost o discuție ușoară.
HOGAN SE RETRAGE
Fie că e ultimul tău meci sau nu,
vreau să spun în numele nostru, al iubitorilor de Hulkmania:
„Mulțumesc pentru amintiri și mulțumesc pentru Hulkmania.”
Mulțumesc.
Nu cred că oamenii înțeleg cât de îngrozitoare erau lucrurile.
WWE ÎȘI VA APĂRA CENTURILE
Toate scandalurile s-au adunat în același timp
și a fost o șansă pentru competiția noastră să facă o mișcare.
Pe atunci, Ted Turner, care deținea WCW, era cel mai mare concurent al meu.
Sunt implicat în wrestling de când am început să-l televizez în 1973.
FORMIDABILUL TED TURNER
Ted Turner e unul dintre pionierii televiziunii prin cablu.
A înființat televiziuni ca CNN, TBS, TNT.
A fost printre primii care au transmis wrestlingul profesionist în toată țara.
Eram al doilea promotor de wrestling din lume.
Bună dimineața, America! Bun-venit la WCW!
Puteam fi și numărul 202.
Asta e distanța dintre WWE și WCW.
Tipul de program și conținutul produse de WCW
înainte să fiu angajat ca producător executiv
au fost doar o imitație slabă
a succesului WWE.
N-a fost nicio viziune, nicio strategie.
Încercam tot felul de lucruri
și speram că ceva va funcționa,
atâta timp cât semăna cu ceea ce făcea WWE.
Am urmărit procesele steroizilor,
controversele și tot ce a decurs în urma lor.
Știam că Hulk părăsise WWE
și urma să se apuce de televiziune și de filme.
Din întâmplare, eram la Studiourile Disney-MGM
unde filmam emisiunea mea pentru WCW
când Hulk Hogan era și el la Studiourile Disney-MGM
la filmarea serialului Furtună în paradis.
Eric Bischoff vine pe platou
și spune: „Ne-ar plăcea să iei în considerare
să revii la wrestling.
Știm că filmezi serialul.
Chiar dacă e cu jumătate de normă...” Am zis: „Hai să vorbim.”
Nu mă mulțumea actoria și faptul că eram închis într-o rulotă aproape toată ziua.
Nu era pentru mine.
Hulk era sfâșiat. Îi plăceau luptele, îi era dor de ele,
dar avea și doi copii foarte mici acasă
și era foarte important pentru el să nu fie pe drum 300 de zile pe an,
iar WCW i-a oferit lui Hulk șansa să le facă pe amândouă.
Contractul nostru stipula un total de 30 de apariții pe an,
față de 300.
Ted Turner oferea niște garanții.
„Îți dăm un milion de dolari pe an.”
„Câte zile de lucru?” „Câte vrei?”
„Vreau să lucrez 100 de zile.” „Bine. S-a făcut.”
Știu că la WWE lucram șapte zile pe săptămână, 52 de săptămâni pe an.
M-am uitat și am zis: „Am această ocazie uimitoare.
Mă transform în agent de vânzări și-l voi face să vină la WCW.”
La plecare m-am întâlnit cu Vince, a fost emoționant
și i-am spus: „Nu voi lucra niciodată contra ta.”
Își făcea griji.
A zis: „Voi face filme și alte cele, dar vreau să fiu liber.”
„Dar nu o să concurezi?”
„Nu. Nici gând.”
I-am dat eliberarea de obligații și imediat a fugit la ceilalți.
WCW va domina lumea în wrestlingul profesionist.
De aceea suntem aici,
să semnăm contractul unui meci între două dintre cele mai mari vedete:
Hulk Hogan și Ric Flair.
Aveam o relație foarte apropiată.
L-am luat și am făcut o vedetă din el.
Apoi a decis că vrea să treacă la concurență
și să nu mai fie cu noi.
Deci, emoțional, m-a durut.
Mi-a frânt inima. La naiba!
Dezertarea lui Hulk Hogan la WCW,
chiar în mijlocul procesului,
a fost o palmă mare.
Chiar și în ziua de azi.
Pentru mine nu exista așa ceva.
Vince îl credea pe Hulk loial pe viață.
Hulk a găsit o ofertă mai bună la Ted Turner, cu garanții financiare.
„Banii vorbesc”, așa cum se spune.
Perspectiva lui Hulk e:
„Nu știu cât timp mai rămâne Vince după proces.
Nu știu dacă va mai exista o firmă la care să lucrez.”
Încă o zi la tribunal pentru fondatorul WWE, McMahon.
Vince McMahon e acuzat de complicitate pentru creșterea masei musculare
cu steroizi anabolizanți.
Cazul va dura câteva zile și se așteaptă ca interesul să crească
atunci când va depune mărturie luptătorul Terry Bollea.
Desigur, i se spune Hulk Hogan.
Surse din wrestling spun că Hogan va fi martorul guvernului
și va depune mărturie împotriva lui McMahon la procesul din mai.
După ce am părăsit WWE, guvernul a vrut să fiu martorul său vedetă.
Mi s-a spus că, dacă nu spun ce vor,
investigația va fi îndreptată spre mine și aș putea face 17 ani.
Hogan n-a vrut să depună mărturie. L-au forțat.
Îl aveau la mână pe Hogan și îl voiau pe Vince,
deci Hogan a fost nevoit.
Rata de condamnare în astfel de cazuri era mare,
așa că atunci am zis: „Șansele sunt împotriva lui Vince.”
Cred că multe lucruri de acolo sunt dovada
că ceea ce am crezut s-a adeverit...
Am stat acolo două săptămâni și mi-am dat seama că Vince era speriat de moarte.
Vince avea probleme serioase în acel moment.
Cred cu adevărat în legea junglei.
Când adversarul e slăbit, sari pe el și-l omori.
Pe atunci, mă atacau din toate părțile.
Cum puteam să înfrunt așa ceva?
Legea junglei. Am înțeles.
Mi s-a acordat imunitate
și am zis: „Bine. Știu ce o să spun.”
ÎN 1994, VINCE ȘI-A RETRAS PROCESUL PENTRU DEFĂIMARE
CONTRA RITEI CHATTERTON ȘI A LUI RIVERA.
ÎN 2023, ÎN TIMPUL UNEI RIDICĂRI TEMPORARE A PRESCRIPȚIEI
PENTRU AGRESIUNILE SEXUALE DIN NEW YORK,
McMAHON I-A PLĂTIT MAI MULTE MILIOANE DE DOLARI LUI CHATTERTON.
McMAHON NEAGĂ ÎN CONTINUARE ORICE FĂRĂDELEGE.
Subtitrarea: Marcel Negrău